ນາຍົກ ເທີກີ ກ່າວວ່າ ພັກຝ່າຍຄ້ານ ຄວນນັບຖື ຜົນການລົງປະຊາມະຕິ
ນາຍົກລັດຖະມົນຕີເທີ​ກີ ກ່າວ​​ໃນ​ວັນ​ອັງຄານ​ມື້​ນີ້​ວ່າ ບັນດາ​ພັກ​ຝ່າຍຄ້ານ ​ຄວນ​ນັບຖື ​ຜົນ​ການ​ລົງ​ປະຊາ​ມະຕິ ​ເພື່ອ​ອະນຸມັດໃຫ້ ​ປະທານາທິບໍດີ ​ຂະຫຍາຍ​ອຳ​ນາດ ​ການປົກ​ຄອງ​ປະ​ເທດ.
ນາຍົກລັດຖະມົນຕີເທີກີ ທ່ານ Binali Yildirim ກ່າວໃນວັນອັງຄານມື້ນີ້ວ່າ ບັນດາ ພັກຝ່າຍຄວນນັບຖື ຜົນການລົງປະຊາມະຕິ ເພື່ອອະນຸມັດໃຫ້ປະທາ ນາທິບໍດີຂະ ຫຍາຍອຳນາດປົກຄອງປະເທດ ທ່ານ Yildirim ກ່າວຕໍ່ສະມາຊິກສະພາກຸ່ມນຶ່ງວ່າ ຝ່າຍຄ້ານ “ບໍ່ຄວນທີ່ຈະຕໍ່ ວ່າຫຍັງ ຫລັງຈາກປະຊາຊົນໄດ້ສະແດງຄວາມເຫັນໄປແລ້ວ ” ປະທານາທິບໍດີ Recept Tayyip Erdogan ໄດ້ປະຕິເສດຕໍ່ການຕິຕຽນຂອງບັນດາ ຜູ້ສັງເກດການສາກົນ ໂດຍໄດ້ປະກາດວ່າ ການລົງຄະແນນສຽງນີ້ “ເປັນ ການເລືອກ ຕັ້ງ ທີ່ມີປະຊາທິປະໄຕທີ່ສຸດ ເທົ່າທີ່ເຄີຍເຫັນມາ ຢູ່ປະເທດຕາເວັນ ຕົກໃດໆ ແລະ ກ່າວວ່າ ບັນດາຜູ້ສັງເກດການຄວນຮູ້ “ຖານະຂອງເຂົາເຈົ້າ ” ທ່ານກ່າວວ່າ ເທີກີຈະບໍ່ຫົວຊານຳການພົບເຫັນຂອງບັນດາຜູ້ສັງເກດການຈາກ ອົງ ການວ່າດ້ວຍຄວາມໝັ້ນຄົງແລະການຮ່ວມມືໃນຢູໂຣບຫລື OSCE ທີ່ຮ້ອງ ລາຍງານ ນີ້ວ່າ “ມີຈຸດປະສົງທາງການເມືອງ ” ບັນດາຜູ້ສັງເກດການໄດ້ຕັ້ງຄຳຖາມກ່ຽວກັບຄວາມເປັນທໍາ ໃນການລົງປະຊາ ມະຕິ ໃນວັນອາທິດທີ່ຜ່ານມາ ໂດຍກ່າວວ່າ ມັນເປັນການແຂ່ງຂັນ ທີ່ບໍ່ຄ່ອຍມີຄວາມຍຸຕິທຳ ຢູ່ໃນກອງປະຊຸມນັກຂ່າວທີ່ນະຄອນຫລວງ Ankara ບັນດາຜູ້ ສັງເກດການຈາກ OSECE ກ່າວວ່າ ການໂຄສະນາຫາສຽງ ເພື່ອໃຫ້ລົງຄະແນນ “ບໍ່” ໄດ້ປະເຊີນໜ້າ ກັບການກີດກັ້ນຫລາຍຢ່າງຮວມທັງການຂາດສິດເສ ລີພາບໃນການປາກເວົ້າ ການ ນາບຂູ່ ແລະການເຂົ້າເຖິງສື່ມວນຊົນ ນອກນັ້ນ ພວກເຂົາເຈົ້າຍັງໄດ້ມີຄຳຖາມກ່ຽວກັບການຕັດສິນທີ່ເປັນບັນຫາໂຕ້ ແຍ້ງ ໂດຍສານສູງສຸດຂອງເທີກີ ທີ່ອະນຸຍາດໃຫ້ໃຊ້ບັດ ທີ່ບໍ່ມີການຕີກາຢ່າງ ເປັນທາງການ ເຫລົ່ານັ້ນ ພັກ CHP ຊຶ່ງເປັນພັກຝ່າຍຄ້ານທີ່ສຳຄັນກ່າວຫາ ວ່າ ອາດມີການໃຊ້ບັດ ທີ່ບໍ່ໄດ້ຕີກາຫລາຍເຖິງນຶ່ງລ້ານຫ້າແສນບັດ ຊຶ່ງຫຼາຍ ກວ່າຈຳນວນບັດທີ່ໄດ້ຊະນະຢູ່ ໃນການລົງປະຊາມະຕິຄັ້ງນີ້